Džoels Embīds

Džoels Hanss Embīds (; dzimis  Jaundē) ir Kamerūnas un ASV basketbolists, spēlē centra pozīcijā. 2025. gadā pārstāv Nacionālās basketbola asociācijas (NBA) klubu Filadelfijas "76ers", kurā spēlē visu savu profesionālā basketbola karjeru. Dž. Embīds ir sešas reizes piedalījies NBA Visu Zvaigžņu spēlē, divās sezonās bijis līgas rezutatīvākaiso spēlētājs, kā arī 2023. gadā tika atzīts par NBA sezonas vērtīgāko spēlētāju. Visas karjeras garumā centra spēlētājs daudz cīnījies ar traumām, kā rezultātā viņš uz 2025. gada martu ir piedalījies 433 no teorētiski iespējamajām 738 regulārās sezonas spēlēm (58,7%).

2023. gadā tika paziņots, ka Dž. Embīds izšķīries pārstāvēt ASV basketbola izlasi un tās sastāvā piedalīties 2024. gada olimpiskajās spēlēs Parīzē, kur izcīnījis zelta medaļu.

 Karjera 
Sākotnēji trenējies volejbolā, bet 15 gadu vecumā pievērsies basketbolam, kur par viņa elku kļuva Nigērijā dzimušais basketbolists Hakīms Oladžuvons. Starptautiskā līmenī Dž. Embīda talants tika pamanīts Kamerūnā dzimušā NBA spēlētāja Lukas Mbā a Mute rīkotajā jauno spēlētāju nometnē. Ar viņa atbalstu jaunais spēlētājs 16 gadu vecumā nonāca ASV, kur mācījās vidusskolā un trenējās basketbolā. Pēc sekmīgas karjeras vidusskolu basketbolā Dž. Embīds 2012. gadā pievienojās Kanzasas Universitātes komandai NCAA.

Pēc vienas sezonas NCAA, kurā spēlētājs guva traumu, līdz ar to piedalījās tikai 28 spēlēs, 2014. gada NBA draftā Dž. Embīdu ar kopējo 3. kārtas numuru izraudzījās Filadelfijas "76ers". Traumu dēļ divas pirmās sezonas spēlētājs izlaida, līdz ar to tikai 2016.—2017. gada NBA sezona kļuva par viņa debijas sezonu. Izlaisto sezonu laikā spēlētājs iemantoja iesauku the Process, jo komandai, kas šajā laikā neguva panākumus, bija sauklis Trust the process.A process toward success: Joel Embiid era begins (at last) in Philly nba.com Biežās traumas ietekmējušas arī spēlētāja turpmāko karjeru.

2016.—2017. gada debijas sezona Dž. Embīdam bija veiksmīga, tās noslēgumā viņš tika iekļauts simboliskajā debitantu izlasē. Līdzšinējā karjerā traumu dēļ spēlētājs samērā daudz spēļu ir bijis spiests izlaist. Trijās no pirmajām četrām sezonām komanda ar Dž. Embīdu sastāvā iekļuva izslēgšanas spēlēs, gan netiekot tālāk par play-off otro kārtu.

Dž. Embīds piecas reizes ir izpelnījies godu piedalīties NBA Visu Zvaigžnu spēlē. 2021.—2022. gada sezonas noslēgumā viņš kļuva par līgas rezutatīvāko spēlētāju, gūstot vidēji 30,6 punktus spēlē un kļūstot par pirmo ārzemju spēlētāju, kā arī par pirmo centra spēlētāju kopš Šakila O'Nīla 2000. gadā, kam tas ir izdevies.Scoring Title Tracker: Joel Embiid becomes 1st center since Shaquille O'Neal to win honors nba.com

2022. gada novembrī viņš aizvadīja savu karjeras rezultatīvāko spēli, gūstot 59 punktus uzvarā pār Jūtas "Jazz" (105—98), pie kam dienu vēlāk guva 42 punktus citā uzvarā pār Atlantas "Hawks" (121—109). 2022.—2023. gada sezonas noslēgumā viņš vēlreiz kļuva par līgas rezutatīvāko spēlētāju un tika atzīts arī par NBA sezonas vērtīgāko spēlētāju.

2024. gada 22. janvāra uzvarā pret Sanantonio "Spurs" (133—123) Dž. Embīds guva 70 punktus, labojot Vilta Čemberlena 1967. gadā uzstādīto kluba rezultativitātes rekordu. 2024.—2025. gada sezona bija vēl viena, kuru Dž. Embīds noslēdza priekšlaicīgi, februāra beigās komandai izziņojot, ka šajā sezonā centra spēlētājs laukumā vairs neatgriezīsies.

 Nacionālā izlase 
Dž. Embīds nav pārstāvējis Kamerūnas basketbola izlasi. 2022. gadā tika izplatīta informācija, ka viņš pretendē uz Francijas pilsonību un plāno spēlēt Francijas izlasē. Jūlijā Dž. Embīds ieguva Francijas pilsonību, bet septembrī arī ASV pilsonību.

2023. gada oktobrī tika paziņots, ka Dž. Embīds izšķīries pārstāvēt ASV basketbola izlasi un tās sastāvā piedalīties 2024. gada olimpiskajās spēlēs Parīzē. Olimpiskajās spēlēs kopā ar ASV izlasi ieguva zelta medaļu.

 Atsauces 

 Ārējās saites 

Kategorija:1994. gadā dzimušie
Kategorija:Kamerūnas basketbolisti
Kategorija:ASV basketbolisti
Kategorija:Basketbola centri
Kategorija:Filadelfijas "76ers" spēlētāji
Kategorija:2024. gada vasaras olimpisko spēļu dalībnieki
Kategorija:Olimpiskie zelta medaļnieki basketbolā
Kategorija:ASV olimpiskie zelta medaļnieki